***Zápisnica 2/2019 z rokovania Občianskeho výboru MsČ Černová***

*V Černovej, 1. 3. 2019*

*A. Otvorenie a privítanie členov Občianskeho výboru poslancom MsZ Patrikom Habom*

*B. Schválenie programu rokovania:*

1. *Informácia o postupe pozemkových úprav pre IBV Hríby*
2. *Návrh investičného plánu a plán opráv pre rok 2019*
3. *Redakčná rada - návrh a schválenie*
4. *Rozpočet dotácie MsČ pre rok 2019*
5. *Dobrovoľné brigády 2019 - návrh*
6. *Kultúrno - spoločenské podujatia 2019 - návrh*
7. *Kontrola úloh z posledného rokovania OV*
8. *Diskusia, rôzne, pas port kosenia, fotodokumentácia výtlkov na cestách, ZŠAH, farnosť, TJ, združenia...*
9. *Nové úlohy a uznesenia*
10. *Záver*

*C. Rokovanie podľa schváleného programu:*

***bod č. 1: Informácia o pozemkových úpravách a o postupe prípravy IBV Hríby***

*Predseda OV MsČ Patrik Habo informoval členov OV o pozastavení schváleného výkupu pozemkov pod komunikácie pre IBV Hríby. Aj napriek platnému uzneseniu z 9/2018 a alokovaným zdrojom v rozpočte mesta 2018 aj 2019 vedenie mesta nezačalo so schváleným výkupom . Vedenie mesta spochybnilo svoj znalecký posudok z marca 2017 a nezačalo s výkupom pozemkov. Poslancami schválenú odkupnú sumu určenú ZP od znalca Ing. Pavlíka v hodnote 21€/m2 navrhuje zmeniť a vlastníkom ponúknuť sumu 14€/m2, ktorá je na základe druhého znaleckého posudku od znalca Ing. Hamackovej, ktorá ho pre mesto vypracovala v decembri 2018. OV MsČ dal preto pre overenie spracovať tretí znalecký posudok na lokalitu Hríby od znalca Ing. Žakarovskej, ktorá posudok spracovala polohovou aj porovnávacou metódou a všeobecnú hodnotu stanovila na hodnotu cca 21 €/m2.*

*Keďže mesto aj napriek tomu neplní uznesenie o výkupe pozemkov, dohodli sme sa na žiadosti adresovanej vedeniu mesta o verejné prerokovanie tejto problematiky.*

<https://www.cernova.sk/aktualne/?a=vyzva-k-verejnemu-rokovaniu-a-plneniu-uznesenia-207-2018-zo-dna-27-9-2018&id=2211>.

Všetky ďalšie informácie, ktoré k tejto téme odzneli na rokovaní OV si môžete precitať tu : <https://www.cernova.sk/ibv-hriby/>.

***bod č. 2: Návrh investičného plánu a plán opráv pre rok 2019***

*Informácia od poslanca:*

*V rozpočte mesta je na rok 2019 schválená suma 50 000 € na každý obvod mesta rovnako.*

*OV ich navrhuje prerozdeliť takto:*

1. *Investičný plán:*
* *Dokončiť PD a stavebné povolenie pre dokončenie verejnej plynofikácie Starej Černovej*
* *Rekonštrukcia hasičskej zbrojnice (projekt MV SR)*
* *Majetkovo a inžiniersky pripraviť projekt revitalizácie parku v Černovej*
* *Oprava asfaltovej komunikácie na ul. Hôrky, Včelárska a Slnečná*
* *PD a SP - chodník pre peších pozdĺž štátnej cesty 1/18 Camino - odbočka na Klačno dĺžka 80 m*
* *Doplnenie verejného osvetlenia (ul. Pri Váhu, Dolná, Černovských martýrov...)*
* *Doplnenie vonkajšieho detského mobiliáru v MŠ Černová*
* *Parkovisko pred  MŠ v Černovej (5 parkovacích miest na pozemku)*
* *Vyčistiť potok na ul. Račkov*

*Dole navrhované opravy budeme žiadať realizovať od oddelenia technickej infraštruktúry z rozpočtu opráv mesta:*

1. *Plán opráv:*
* *Postupná oprava výtlkov a jám na cestách a chodníkoch v Černovej*
* *Oprava studničky „Pod Majkov“*
* *Doplniť schody k altánku na školskom dvore ZŠ AH*
* *Vypíliť staré tuje na cintoríne*
* *Vypíliť staré stromy na otočke MHD a parku*
* *Opíliť lipy na ul. Včelárska*
* *Oprava plota na hornom cintoríne*
* *Vyčistiť všetky cestné dažďové vpuste a žľaby*
* *Opraviť schody na Dome smútku, natrieť zábradlie*
* *Zrušenie cestného ostrovčeka pred VSR, a.s.(po odpílení stromu Jaseňa obyčajného)*

***bod č. 3: Redakčná rada - návrh a schválenie***

*Členovia OV MsČ sa dohodli, že poskytnú možnosť pracovať v novej redakčne rade (2019 -2022) všetkým záujemcom - obyvateľom Černovej, ktorá spravuje oficiálny web a FB profil Černovej. Záujemci sa môže hlásiť v termíne do 30. 3. 2019. Kontaktná osoba je člen OV Tibor Záhorec. Následne na prvom rokovaní OV MsČ dňa 8. 4. 2019 bude nová redakčná rada vybraná a schválená. Po schválení bude verejnosť oboznámená s novými členmi redakčnej rady OV MsČ , ktorá bude pracovať a informovať obyvateľov Černovej počas aktuálneho volebného obdobia. Po jeho ukončení bude redakčná rada opätovne posúdená a novým OV MsČ schválená .*

*Základným princípom a úlohou redakčnej rady je pravdivo informovať obyvateľov o občianskom, spoločenskom a samosprávnom živote MsČ bez akýchkoľvek politických podnikateľských a reklamných, či subjektívnych názorov.*

***bod č. 4: Rozpočet dotácie MsČ pre rok 2019***

*Poslanec Patrik Habo informoval členov OV o rozpočte dotácie mesta pre podporu aktivít MsČ Černová, ktorá je schválená v hodnote 2900 € pre rok 2019. Na novoročnom stretnutí v januári 2019 poslanca a zástupcov spoločenstiev združení a inštitúcii pôsobiacich v Černovej sa zúčastnení rámcovo dohodli na prerozdelení dotácií pre činnosti spoločenských podujatí v roku 2019. Zdroje sa vyplácajú a inventarizujú kvartálne na základe písomných požiadaviek poslanca voči mestu. Priebežné vyplácanie, kontrolu dokladov, evidenciu finančných prostriedkov zabezpečuje pokladníčka OV MsČ p. Katarína Kováčová. Priebežné informácie plnenia rozpočtu a zostatku zdrojov dostávajú členovia OV MsČ na každom rokovaní OV MsČ.*

***bod č. 5: Dobrovoľné brigády 2019 - návrh***

*Členovia OV MsČ sa dohodli na dvoch dobrovoľných brigádach v roku 2019, ktoré bude organizovať OV MsČ v spolupráci sa ďalšími subjektmi v Černovej (napr. farnosť, škola, KD, Klub dôchodcov, DHZ, TJ Máj, DOS Máj, OZ Černovský chotár, CKC...) Jedna bude jarná a druhá jesenná brigáda. Druh činnosti a presné termíny budú schválené na ďalšom rokovaní OV MsČ.*

***bod č. 6: Kultúrno - spoločenské podujatia 2019***

*OV MsČ sa zhodol na organizácii týchto akcií:*

*- pravidelných pietnych spomienok na míľniky života Andreja Hlinku*

*- pamiatky Černovských martýrov*

*- tradičnej sv. omše na Krstej hore*

*- stavaní májov*

*- černovskej burse*

*- farskom dni,*

*- 90. výročí založenia TJ Máj*

***Bod č. 7: Kontrola úloh z posledného rokovania***

*Všetky úlohy z predošlého rokovania OV boli splnené.*

***bod č. 8: Rôzne, diskusia***

* *Výbor OV MsČ schválil pre obdobie 2018 – 2022 za predsedu OV MsČ Ružomberok - Černová Patrika Haba, za podpredsedu Richarda Buroša a za pokladníčku Katarínu Kováčovú*
* *Zaslané interpelácie a žiadosti na mesto*
* *Farnosť a TJ Máj - pripravovaná rekonštrukcia*
* *Prechod pre chodcov Černová - Hrboltová - informácia*
* *Voľba riaditeľa ZŠ AH (máj 2019)*
* *Info o aktivačných prácach VPP*

***bod č. 9: Úlohy a uznesenia***

* *Využívanie úradnej tabule v KD - Peter Bačkor*
* *Pozvať viceprimátora J. Bednárika na OV - Patrik Habo*
* *Zaslať žiadosť o kontrolu ZP na pozemky Hríby - Patrik Habo*
* *Pripraviť žiadosť o verejné stretnutie OV, JPU a vedenia mesta - Patrik Habo*
* *Informovať o priebehu výkupu a IBV Hríby na stránke Černová - Patrik Habo*
* *Spracovať zoznam porúch a výtlkov na komunikáciách v Černovej - všetci členovia, Tibor Záhorec - grafické spracovanie*
* *Opraviť plot v detskom parku - Patrik Habo*
* *Odovzdať pamätný zborník - 80 Andreja Hlinku*
* *Odpíliť staré stromy - Patrik Habo*
* *Prevziať práce spolu s členmi DHZ na oprave zbrojnice - Patrik Habo*
* *Pripraviť požiadavku Černovej do IP mesta aj VSR na rok 2019 - Patrik Habo*
* *Vytvoriť osobitnú sekciu na web stránke Černová pre spevokol Máj – Ľ. Prančíková,*

*R. Buroš, T. Záhorec*

*Predseda MsČ poďakoval zúčastneným za pozornosť a účasť a pripomenul, že sa najbližšie stretneme na rokovaní OV v apríli 2019.*

*Zúčastnení členovia rokovania: Patrik Habo, Ing. Milan Hatala, Peter Bačkor, Katarína Kováčová, PaedDr. Richard Buroš, Jozef Janči, Tomáš Bačkor, Mgr. Dušan Schnierer, Tibor Záhorec*

*Zapísal:* ***PaedDr. Richard Buroš,*** *podpredseda OV MsČ*

*Overil:* ***Patrik Habo,*** *predseda OV MsČ*

*V Černovej, dňa 15. 3. 2019*